รายงานการประชุมสภาองค์การบริหารส่วนตำบลคลองเมือง

สมัยวิสามัญ สมัยที่ 1 ประจำปี พ.ศ. 2562 ครั้งที่ 2/2562

วันที่ 23 กันยายน 2562

ณ ห้องประชุมองค์การบริหารส่วนตำบลคลองเมือง

เริ่มประชุมเวลา 09.00 น.

ผู้มาประชุม

๑.นายคำพันธ์ แก้วกองสี ประธานสภา ฯ

๒. นายกัญหา รักสี รองประธานสภา ฯ

๓. นายสำราญ หลอดพันธ์ สมาชิกสภา อบต.หมู่ที่ ๑

๔. นายจำเริญ บุราญรมย์ สมาชิกสภา อบต.หมู่ที่ ๑

๕. นายบุญโฮม คุณสาร สมาชิกสภา อบต.หมู่ที่ ๒

๖. นายสุริยา ผิลาแดง สมาชิกสภา อบต.หมู่ที่ ๓

๗. นายสมศักดิ์ นาหนองขาม สมาชิกสภา อบต.หมู่ที่ ๓

๘. นายถวิล กองไธสง สมาชิกสภา อบต.หมู่ที่ ๔

๙. นายบุญธรรม พิรักษา สมาชิกสภา อบต.หมู่ที่ ๕

10. นายสุโชค เจริญกิจ สมาชิกสภา อบต.หมู่ที่ 6

๑1. นายสุดใจ เพ็ชรนอก สมาชิกสภา อบต.หมู่ที่ ๖

12. นายอิทธิกร นาแซง สมาชิกสภา อบต.หมู่ที่ ๗

13. นายพัตร ผาสุข สมาชิกสภา อบต.หมู่ที่ ๗

14. นายจำปี ปัดตาตะฟัง สมาชิกสภา อบต.หมู่ที่ ๘

15. นายแฉล้ม นาเพชร สมาชิกสภา อบต.หมู่ที่ ๘

16. นายช่วง มะลาเหลือง สมาชิกสภา อบต.หมู่ที่ ๙

17. นายสำรวย แพนไธสง สมาชิกสภา อบต.หมู่ที่ ๙

18. นายปรีชา กระจ่างโพธิ์ เลขานุการสภา ฯ

ผู้ไม่มาประชุม

1. นายหัน แทนนำ สมาชิกสภา อบต.หมู่ที่ ๑๐ ลาประชุม

2. นางสาวหัด สมศรี สมาชิกสภา อบต.หมู่ที่ ๑๐ ลาประชุม

ผู้เข้าร่วมประชุม

1. นายบุญทัน พลานชัย นายก อบต.

2. นายทองไพร โชติชุม รองนายก อบต.

3. นายสุวรรณ จันทีนอก รองนายก อบต.

4. นายหนูเกต พลโยธา เลขานุการนายก อบต.

5. นายอำนวย บุราณรมย์ ผู้อำนวยการโรงเรียนบ้านหนองขามน้อย

6. นายอ่อนสา ปิดตาละเต ผู้ใหญ่บ้านหมู่ที่ 11

7. นายแสง บัวนาค ผู้ช่วยผู้ใหญ่บ้านหมู่ที่ 4

8. นางน้องนุช บัวภา ครูโรงเรียนบ้านพระนารายณ์

9. นางอัญญาพร วะเรือน ผู้ช่วยผู้ใหญ่บ้านหมู่ที่ 2

10. นายวัชระ คำแดง ผู้อำนวยการกองช่าง

11. นายจิรายุทธ นามศิริพงษ์พันธ์ นักวิเคราะห์นโยบายและแผน

เมื่อสมาชิกมาครบองค์ประชุมประธานสภาฯ ได้นำสวดมนต์ไหว้พระ และแจ้งการลาประชุม ของนายหัน แทนนำ และนางสาวหัด สมศรี สมาชิกสภาฯ หมู่ที่ 10

ระเบียบวาระที่ 1 เรื่องแจ้งให้ที่ประชุมทราบ

-ไม่มี-

ระเบียบวาระที่ 2 เรื่องรับรองรายงานการประชุมสภาองค์การบริหารส่วนตำบลคลองเมือง

สมัยวิสามัญ สมัยที่ 1 ประจำปี พ.ศ. 2562 ครั้งที่ 1/2562 วันที่ 12 กันยายน 2562

ประธานสภาฯ สมาชิกท่านใดจะขอแก้ไขหรือเพิ่มเติม รายงานการประชุมสภาองค์การ บริหารส่วนตำบลคลองเมืองสมัยวิสามัญ สมัยที่ 1 ประจำปี พ.ศ. 2562 ครั้งที่ 1/2562 วันที่ 12 กันยายน 2562

มติที่ประชุม รับรองรายงานการประชุมสภาองค์การบริหารส่วนตำบลคลองเมืองสมัย วิสามัญ สมัยที่ 1 ประจำปี พ.ศ. 2562 ครั้งที่ 1/2562 วันที่ 12 กันยายน 2562 ไม่มีการขอแก้ไขหรือเพิ่มเติม

ระเบียบวาระที่ 3 กระทู้ถาม

-ไม่มี -

ระเบียบวาระที่ 4 เรื่องที่คณะกรรมการที่สภาฯตั้งขึ้นพิจารณาเสร็จแล้ว

ประธานสภาฯ 4.1 พิจารณาร่างข้อบัญญัติ เรื่องงบประมาณรายจ่ายประจำปี งบประมาณ พ.ศ. 2563 วาระที่ 2 ขั้นแปรญัตติ เชิญคณะกรรมการแปรญัตติได้ แถลงให้สภาฯ ทราบ

นายบุญธรรม พิรักษา เรียนประธานสภาฯ ผมนายบุญธรรม พิรักษา สมาชิกสภาฯ หมู่ที่ 5 ทำหน้าที่เลขานุการคณะกรรมการแปรญัตติงบประมาณรายจ่ายประจำปี งบประมาณ พ.ศ. 2563 ขอแถลงผลการประชุมพิจารณาร่างงบประมาณรายจ่าย ประจำปีงบประมาณ พ.ศ. 2563

ตามที่ สภาฯ พิจารณารับหลักการแห่งร่างข้อบัญญัติงบประมาณรายจ่าย ประจำปี พ.ศ. 2563 และประธานสภาฯได้ส่งให้คณะกรรมการแปรญัตติพิจารณา ที่ประชุมคณะกรรมการแปรญัตติพิจารณาแล้วมีมติดังนี้

1. การยื่นคำแปรญัตติงบประมาณรายจ่ายประจำปี พ.ศ. 2563 ไม่มีผู้ยื่น คำแปรญัตติและสงวนคำแปรญัตติ

2. กรรมการไม่มีท่านใดสงวนความเห็น

3 . คณะกรรมการไม่มีการแก้ไข และมีมติให้คงไว้ตามร่างเดิมที่ได้รับจาก สภาฯ ตามที่นายกองค์การบริหารสวนตำบลเสนอต่อสภาฯไม่มีการแก้ไข

ประธานสภาฯ ตามคำแถลงผลการพิจารณาของคณะกรรมการแปรญัตติร่างงบประมาณ รายจ่ายประจำปี งบประมาณ พ.ศ. 2563 เมื่อไม่มีสมาชิกฯหรือผู้บริหารเสนอคำ แปรญัตติ คณะกรรมการไม่มีท่านใดสงวนความเห็น และคณะกรรมการไม่มีการ แก้ไขและให้คงไว้ตามร่างเติมที่สภาฯพิจารณา ผมขอความเห็นชอบมติที่ประชุมสภา ในการพิจารณา ร่างงบประมาณรายจ่ายประจำปี งบประมาณ พ.ศ. 2563 วาระ ที่ 2 ขั้นการแปรญัตติ สมาชิกท่านใดให้ความเห็นชอบให้ยกมือขึ้น

มติที่ประชุม สภาฯให้ความเห็นชอบร่างงบประมาณรายจ่ายประจำปี งบประมาณ พ.ศ. 2563 วาระที่ 2 ขั้นการแปรญัตติ จำนวน 15 เสียง ประธานสภาฯและรอง ประธานสภาฯงดออกเสียง

นายถวิล กองไธสง เรียนประธานสภาฯ ผมนายถวิล กองไธสง สมาชิกสภาฯ หมู่ที่ 4 ขอเสนอ ให้สภาฯพิจารณาลงมติการพิจารณาร่างงบประมาณรายจ่ายประจำปี งบประมาณ พ.ศ. 2563 วาระที่ 3 การให้ความเห็นชอบตราเป็นข้อบัญญัติ เรื่องงบประมาณ รายจ่ายประจำปี งบประมาณ พ.ศ. 2563

ประธานสภาฯ สมาชิกสภาฯ หมู่ที่ 4 เสนอให้มีการลงมติการพิจารณาร่างงบประมาณ รายจ่ายประจำปี งบประมาณพ.ศ. 2563 วาระที่ 3 การให้ความเห็นชอบตราเป็น ข้อบัญญัติ เรื่องงบประมาณรายจ่ายประจำปี งบประมาณ พ.ศ. 2563 ขอผู้รับรอง ด้วยครับ

นายสุโชค เจริญกิจ เรียนประธานสภาฯ ผมนายสุโชค เจริญกิจ สมาชิกสภาฯ หมู่ที่ 6 รับรอง ครับ

นายอิทธิกร นาแซง เรียนประธานสภาฯ ผมนายอิทธิกร นาแซง สมาชิกสภาฯ หมู่ที่ 7 รับรอง ครับ

ประธานสภาฯ มีผู้รับรองถูกต้อง สมาชิกฯท่านใดเสนอเป็นอย่างอื่นหรือไม่ เมื่อไม่มีผมจะ ให้ลงมติการพิจารณาร่างงบประมาณรายจ่ายประจำปี งบประมาณพ.ศ. 2563 วาระที่ 3 การให้ความเห็นชอบตราเป็นข้อบัญญัติ เรื่องงบประมาณรายจ่าย ประจำปี งบประมาณ พ.ศ. 2563 สมาชิกสภาฯท่านใดเห็นชอบจะให้ตราเป็น ข้อบัญญัติ เรื่องงบประมาณรายจ่ายประจำปี งบประมาณ พ.ศ. 2563 ให้ยกมือขึ้น

มติที่ประชุม สภาฯลงมติเห็นชอบจะให้ตราเป็นข้อบัญญัติ เรื่องงบประมาณรายจ่าย ประจำปี งบประมาณ พ.ศ. 2563 จำนวน 15 เสียง ประธานและรอง ประธานสภาฯงดออกเสียง

ระเบียบวาระที่ 5 เรื่องที่เสนอใหม่

-ไม่มี -

ระเบียบวาระที่ 6 เรื่องอื่น ๆ

ประธานสภาฯ ระเบียบวาระอื่นๆ สมาชิกสภาฯ ผู้บริหาร หรือผู้เข้ารับฟังการประชุมมีข้อราชการใดจะแจ้งหรือสอบถามสภาฯหรือฝ่ายบริหาร เชิญครับ

นายปรีชา กระจ่างโพธิ์ เรียนประธานสภาฯ ผมนายปรีชา กระจ่างโพธิ์ ปลัดองค์การบริหารส่วนตำบลคลองเมือง ขอแจ้งประสานการเสนอโครงการรับเงินอุดหนุนจากกองทุนหลักประกันสุขภาพองค์การบริหารส่วนตำบลคลองเมือง ขอให้ทุกหน่วยงานหรือองค์กรที่จะขอรับการสนับสนุนงบประมาณได้ส่งรายละเอียดให้กองทุนภายในเดือนตุลาคม 2562 นี้ เพื่อที่คณะกรรมการกองทุนฯจะได้มีเวลาตรวจสอบรายละเอียดโครงการ และกลุ่มหรือองค์กรที่ได้รับเงินสนับสนุนในปีงบประมาณ พ.ศ. 2562 จะต้องรายงานผลดำเนินงานให้กองทุนทราบด้วย จึงจะได้รับการสนับสนุนในปีงบประมาณ พ.ศ. 2563

การอุดหนุนกลุ่มหรือคณะกรรมการหมู่บ้านตามโครงการพระราชดำริด้านสาธารณสุข ปีงบประมาณ พ.ศ. 2563 ไม่มีกลุ่มหรือหมู่บ้านใดเสนอโครงการขอรับเงินอุดหนุนตามระยะเวลาที่องค์การบริหารส่วนตำบลได้แจ้งไว้ ได้สอบถามเจ้าหน้าที่ผู้รับผิดชอบในการเสนอขอตั้งประมาณรายจ่ายประจำปีแล้ว ดังนั้นขอความร่วมมือสมาชิกได้ประชาสัมพันธ์ทำความเข้าในกับประชาชนด้วย

นายอำนวย บุราณรมย์ เรียนประธานสภาฯ ผมนายอำนวย บุราณรมย์ ผู้อำนวยการโรงเรียนบ้านหนองขามน้อย ขอสอบถามดังนี้

1. โครงการกองทุนหลักประกันสุขภาพองค์การบริหารส่วนตำบล จะขอซื้อเครื่องออกกำลังกายได้หรือไม่ เพราะมีการอบรมมาหลายครั้งแล้ว

2. เงินงบประมาณแต่ละโครงการกำหนดไว้อย่างไร

นายปรีชา กระจ่างโพธิ์ เรียนประธานสภาฯ ผมนายปรีชา กระจ่างโพธิ์ ปลัดองค์การบริหารส่วนตำบลคลองเมือง โครงการจัดซื้อครุภัณฑ์ต้องเป็นไปตามที่กองทุนหลักประกันสุขภาพกำหนดกำประมาณไว้ การเสนอโครงการต้องไปตรวจสอบตามนั้น ส่วนวงเงินงบประมาณว่าแต่ละโครงการจะเสนอขอรับได้เท่าใดนั้น หน่วยงานที่จะขอรับการสนับสนุนต้องพิจารณาว่าโครงการที่จะดำเนินการนั้นเพื่อให้การดำเนินโครงการบรรลุวัตถุประสงค์จะต้องใช้งบประมาณเท่าใด ในเวลานี้ผู้รับผิดชอบโครงการบอกไม่ได้ว่าขอได้จำนวนกี่บาท แต่ทั้งนี้เมื่อพิจารณาโครงการของทุกหน่วยงานแล้วต้องไม่เกิดงบประมาณที่กองทุนมีอยู่ กรณีที่งบประมาณเกินคณะกรรมการจะเชิญทุกกองทุนมาหารืออีกครั้งก่อนอนุมัติแผนและโครงการ

นายบุญทัน พลานขัย เรียนประธานสภาฯ ผมนายบุญทัน พลานชัย นายกองค์การบริหารส่วนตำบลคลองเมือง ขอขอบคุณสมาชิกสภาฯทุกท่านที่ยังให้ความไว้วางใจในการบริหารงานของคณะผู้บริหารโดยได้พิจารณาเห็นชอบร่างข้อบัญญัติ เรื่องงบประมาณรายจ่ายประจำปี งบประมาณ พ.ศ. 2563 ทั้งสามวาระโดยไม่มีการเสนอขอแก้ไขหรือแปรญัตติแต่อย่างใด เมื่อประกาศบังคับใช้แล้วจะบริหารงบประมาณให้เกิดประโยชน์สูงสุดต่อประชาชนและต่อราชการเพื่อพัฒนาคุณภาพชีวิตของประชาชนให้ดีขึ้น

โครงการแก้ไขปัญหาความเดือดร้อนของประชาชนด้านโครงสร้างพื้นฐาน ซึ่งคาดว่าจะจ่ายขาดเงินสะสม อยู่ระหว่างการปรับปรุงแก้ไขแบบซึ่งจะนำเสนอให้สภาฯพิจารณาในวันที่ 26 กันยายน 2562 รายละเอียดมอบให้ปลัดชี้แจงเพิ่มเติม

ปัญหาภัยแล้งขณะนี้องค์การบริหารส่วนตำบลคลองเมืองกำลังเร่งให้ความช่วยเหลือหมู่ที่ที่ประสบปัญหาอยู่ หมู่ที่ 1 ยังส่งน้ำให้ประชาชน หมู่ที่ 3และหมู่ที่ 1 การขุดเปิดขยายพื้นที่รวมน้ำอยู่ระหว่างการดำเนินการของผู้รับจ้าง และ

โครงการขุดลอกคลองของหมู่ที่ 1-หมู่ที่ 7 ซึ่งได้งบประมาณจากองค์การบริหารส่วนจังหวัดนครราชสีมา แจ้งว่าได้ผู้รับจ้างแล้วฝนหยุดเครื่องจักรก็จะลงมาทำงานให้สมาชิกสภาฯประชาสัมพันธ์ให้ประชาชนทราบด้วย

โครงการขุดสระบ้านหัวนาคำ และหลังโรงเรียนคลองเมืองพิทยาคม อำเภอจักราชแจ้งว่าได้รับอนุมัติงบประมาณแล้ว อยู่ระหว่างประกาศจัดซื้อจัดจ้าง

โครงการปรับเกรดถนนภายในตำบลองค์การบริหารส่วนจังหวัดนครราชสีมาจะเข้ามาดำเนินการให้ โดยองค์การบริหารส่วนตำบลคลองเมืองรับผิดชอบค่าน้ำมันเชื้อเพลิงและเบี้ยเลี้ยงพนักงานขับเครื่องจักร

นายอำนวย บุราณรมย์ เรียนประธานสภาฯ ผมนายอำนวย บุราณรมย์ ผู้อำนวยการโรงเรียนบ้านหนองขามน้อย ขอเสนอให้องค์การบริหารส่วนตำบลหามาตรการณ์ในการแก้ไขปัญหาภัยแล้ง เพราะโรงเรียนได้รับผลกระทบเช่นเดียวกัน เนื่องจากตั้งอยู่ในหมู่ที่ 4 น้ำในลำคลองทั้งสองหมู่บ้านใกล้หมดแล้วหากไม่มีฝนตกลงมาอีกในระยะยาวจะเกิดความเดือดร้อนแน่นอนควรหาน้ำมาเติมลงสระประปาหมู่บ้าน

นายบุญทัน พลานชัย เรียนประธานสภาฯ ผมนายบุญทัน พลานชัย นายกองค์การบริหารส่วนตำบลคลองเมือง การแก้ไขปัญหาภัยแล้งองค์การบริหารส่วนตำบลมีแผนรองรับไว้แล้ว ทั้งเรื่องการสูบน้ำด้วยพลังงานแสงอาทิตย์ การขุดเจาะหรือเป่าล้างบ่อบาดาล การขุดลอก ทั้งนี้ก็ขึ้นอยู่กับปริมาณน้ำฝนที่จะตกลงมาในพื้นที่

นายจำปี ปัดตาตะฟัง เรียนประธานสภาฯ ผมนายจำปี ปัดตาตะฟัง สมาชิกสภาฯ หมู่ที่ 8 ขอติดตามโครงการแก้ไขปัญหาโครงสร้างพื้นฐานเรื่องถนน ทั้ง 16 สายที่นายกฯได้แจ้งสภาฯไว้แล้วซึ่งสภาฯได้เปิดประชุมสมัยวิสามัญ จะครบกำหนดในวันที่ 26 กันยายน 2562 รายละเอียดจะเสนอให้สภาฯพิจารณาได้ทันหรือไม่ เพราะพูดคุยกันมาหลายครั้งแล้ว ใครเป็นผู้รับผิดชอบ ผมเป็นตัวแทนประชาชนกลัวประชาชนจะเสียโอกาสในการพัฒนาไม่เฉพาะหมู่ที่ 8 เท่านั้น ปัญหามีทุกหมู่บ้าน เมื่อผู้บริหารได้แจ้งสภาฯแล้วก็ขอให้เร่งดำเนินการ

นายถวิล กองไธสง เรียนประธานสภาฯ ผมนายถวิล กองไธสง สมาชิกสภาฯ หมู่ที่ 4 ซึ่งเป็นกรรมการในการบริหารกิจการประปาหมู่บ้าน เบื้องต้นได้มีมาตรการรองรับไว้แล้ว ทั้งเรื่องการสูบน้ำ และโครงการขุดลอกขยายสระประปา

นายบุญทัน พลานชัย เรียนประธานสภาฯ ผมนายบุญทัน พลานชัย นายกองค์การบริหารส่วนตำบลคลองเมือง การแก้ไขความเดือดร้อนเรื่องถนน อยู่ระหว่างการแก้ไขแบบ และให้วิศวกรรับรองแบบ เนื่องจากแบบที่ผู้อำนวยการกองช่างเสนอมานั้น มีหัวหน้าส่วนราชการบางท่านมีความเห็นต่างจากกองช่างจึงต้องมีการปรับแก้ไขรายละเอียดบางรายการ ซึ่งจะเสนอให้สภาฯพิจารณาได้ทันในวันที่ 26 กันยายน 2562 นี้ เรื่องแบบก่อสร้างมอบให้ปลัดชี้แจงเพิ่มเติม

นายปรีชา กระจ่างโพธิ์ เรียนประธานสภาฯ ผมนายปรีชา กระจ่างโพธิ์ ปลัดองค์การบริหารส่วนตำบลคลองเมือง ตามที่นายกฯมอบหมายให้ชี้แจงการแก้ไขปัญหาเรื่องถนน ซึ่งขณะนี้ผู้อำนวยการกองช่างได้เสนอรายละเอียดมาแล้ว ซึ่งนายกฯได้เสนอญัตติต่อประธานสภาฯแล้ว แต่มีรายละเอียดเรื่องแบบที่หัวหน้าส่วนราชการยังเห็นแย้งกันอยู่ ซึ่งทั้งสองฝ่ายก็เป็นการมองคนละมุม ซึ่งในวันที่ 19 กันยายน 2562 ที่ผ่านมานายกฯ รองนายกฯ ประธานสภาฯ รองประธานสภาฯ ผู้อำนวยการกองช่าง ผู้อำนวยการกองคลัง และผมได้ปรึกษาหารือกันและสรุปว่าต้องหาวิศวกรประเภทสามัญวิศวกร มารับรองแบบให้ และได้ประสานขอความร่วมมือเทศบาลตำบลจอหอ ซึ่งมีวิศวกรช่วยรับรองให้ เมื่อผู้อำนวยการกองช่างดำเนินการแล้วเสร็จก็จะนำไปให้วิศวกรตรวจและรับรองแบบอีกครั้งหนึ่ง ส่วนงบประมาณที่จะขอจ่ายขาดผู้อำนวยการกองช่างและคณะกรรมการกำหนดราคากลางได้พิจารณาเสร็จแล้ว สามารถเสนอรายระเอียดให้สภาฯพิจารณาได้ในวันที่ 26 กันยายน 2562 ตามที่นายกฯแจ้งไว้แล้ว

นายบุญทัน พลานชัย เรียนประธานสภาฯ ผมนายบุญทัน พลานชัย นายกองค์การบริหารส่วนตำบลคลองเมือง ตามที่ปลัดได้ชี้แจง ทั้งนี้ก็ขึ้นอยู่ว่าวิศวกรจะรับรองแบบก่อสร้างได้กี่โครงการ วันที่ 26 กันยายน 2562 สภาฯก็พิจารณาเท่านั้น หากตรวจและรับรองได้ครบทุกโครงการสภาฯก็พิจารณาทุกโครงการ

ประธานสภาฯ การเสนอและสอบถามข้อราชการต่างๆ ก็พอสมควรแล้ว ท่านใดจะเสนอหรือสอบถามประเด็นอื่นๆอีกหรือไม่ เมื่อไม่มี ผมขอนัดประชุมสภาฯสมัยวิสามัญ สมัยที่ 1 ครั้งที่ 3/2562 ในวันที่ 26 กันยายน 2562 เวลา 09.00 น. ณ ห้องประชุมองค์การบริหารส่วนตำบลคลองเมือง ขอปิดประชุมครั้งนี้ครับ

มติที่ประชุม รับทราบ และให้นายกองค์การบริหารส่วนตำบลติดตามและดำเนินการตามที่สภาฯได้ให้ข้อเสนอแนะไว้ และให้เลขานุการสภาฯแจ้งการนัดประชุมสภาฯในวันที่ 26 กันยายน 2562 แก่สภาชิกสภาฯที่ลาประชุมครั้งนี้ทราบ

ปรีชา กระจ่างโพธิ์ ผู้บันทึกรายงานการประชุม

(นายปรีชา กระจ่างโพธิ์)

ปลัดองค์การบริหารส่วนตำบลคลองเมือง

เลขานุการสภาองค์การบริหารส่วนตำคลองเมือง

คณะกรรมการตรวจรายงานการประชุม

กัญหา รักสี สมศักดิ์ นาหนองขาม บุญธรรม พิรักษา

(นายกัญหา รักสี) (นายสมศักดิ์ นาหนองขาม) (นายบุญธรรม พิรักษา)

ประธานคณะกรรมการ กรรมการ กรรมการ

คำพันธ์ แก้วกองสี ผู้ตรวจรายงานการประชุม

(นายคำพันธ์ แก้วกองสี)

ประธานสภาองค์การบริหารส่วนตำบลคลองเมือง